Псэущхьэхэм къахохъуэ
Налшык и зоопаркым псори зыщыгуфIыкIа хэхъуэ иIэщ — ГлашэкIэ зэджэ махъшэм къыщIэхъуащ шыр цIыкIу.
Абы фIащащ Аскэр. Ар узыншэщ, дунейм къыщытехьа сыхьэтыпэхэм къыщыщIэдзауэ лъэ быдэкIэ щытщ, долъей, и анэм и хъуреягъыр къежыхь. Шырыр иджыпстукIэ анэм и нэIэм къыщIэмыкIыу щIэтщ, цIыхуи бгъэдигъэхьэркъым. «Махъшэхэр IыгъыгъуафIэщ, гъэшхэгъуафIэщ. Мы шыр цIыкIум мазэ нэхъ дэмыкIыу и анэм едгъэшх мэкъумылэмрэ шхынымрэ хуиту етт хъунущ», — жеIэ «Налшык и зоопарк» МУП-м и къудамэм и унафэщI ДыщэкI Мурат.
илъэсищ ныбжьым иту нэгъуэщI зы щIэжьеи иIэщ Глашэ. Ар хуиту итщ гъунэгъуу къабгъэдэт Iуэм. Абы и фэри гъуатIафэщ. Хэт ищIэрэ, уэсым хуэдэу хужь Аскэр цIыкIури абы и фэгъу хъужынри хэлъщ.
Шэрэдж Дисэ.
